-1-

**รายงานการประชุมสภาองค์การบริหารส่วนตำบลบางเตย**

**สมัยสามัญ สมัยที่ 2 ครั้งที่ 1 / 2559**

**วันศุกร์ที่ 13 พฤษภาคม พ.ศ. 2559 เวลา 09.30 น.**

**ณ ห้องประชุมสภาองค์การบริหารส่วนตำบลบางเตย ชั้น 2**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**เปิดประชุมเวลา 09.30 น.**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

นายมานพ เฟื่องบางหลวง เมื่อที่ประชุมพร้อมแล้วก็ขอเปิดประชุม การประชุมครั้งนี้ เป็นการประชุมสภาองค์การ

(ประธานสภาฯอบต.บางเตย) บริหารส่วนตำบลบางเตย สมัยสามัญ สมัยที่ 2 ครั้งที่ 1 /2559 เรื่องการพิจารณาแก้ไขเพิ่มเติมข้อบัญญัติองค์การบริหารส่วนตำบลบางเตยเรื่องการใช้น้ำประปา พ.ศ.2551 การพิจารณาให้ความเห็นชอบ (ร่าง) แผนพัฒนาสามปี (พ.ศ.2560-2562) ขององค์การบริหารส่วนตำบลบางเตย และการพิจารณาจ่ายขาดเงินสะสมประจำปีงบประมาณ พ.ศ.2559 ขององค์การบริหารส่วนตำบลบางเตย

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบลบางเตย สมัยสามัญ**

 **สมัยที่ 1 ครั้งที่ 1 / 2559 เมื่อวันที่ 12 กุมภาพันธ์ 2559**

นายมานพ เฟื่องบางหลวง เชิญสมาชิกสภาฯ ทุกท่านได้ตรวจรายงานการประชุมสภาองค์การบริหารส่วนตำบลบางเตย

(ประธานสภาฯอบต.บางเตย) ให้ครบทุกวาระว่ามีข้อความใดบ้างที่สมควรแก้ไขเพิ่มเติม โดยขอเชิญเลขานุการสภาฯ

 คุณธนิศา รอดรักวงศ์ไท ชี้แจงรายละเอียด

นางธนิศา รอดรักวงศ์ไท รายงานการประชุมสภาองค์การบริหารส่วนตำบลบางเตยครั้งที่ผ่านมาได้ผ่านการตรวจ

(เลขานุการสภาฯ) รายงานการประชุมจากคณะกรรมการสภาท้องถิ่นคือคณะกรรมการตรวจรายงานการ

 ประชุมแล้ว แต่ยังอาจจะต้องมีการแก้ไขเพิ่มเติม จึงขอให้สมาชิกสภาฯ และผู้เข้าร่วม

 ประชุมได้ร่วมกันตรวจสอบและพิจารณาอีกครั้ง หากมีข้อความใดต้องแก้ไขก็ขอให้แจ้ง

 ต่อที่ประชุม

ที่ประชุม ไม่มีสมาชิกท่านใดขอแก้ไข หรือเพิ่มเติม

นายมานพ เฟื่องบางหลวง เมื่อไม่มีท่านใดขอแก้ไข เพิ่มเติมจึงขอมติที่ประชุมรับรองรายงานการประชุมสภาฯ

(ประธานสภาฯ) สมัยสามัญ สมัยที่ 1 ครั้งที่ 1 /2559 เมื่อวันที่ 12 กุมภาพันธ์ 2559

ที่ประชุม มีมติเป็นเอกฉันท์รับรองรายงานการประชุมสภาฯ สมัยสามัญ สมัยที่ 1 ครั้งที่ 1 / 2559

**ระเบียบวาระที่ 3 เรื่องกระทู้ถาม (ถ้ามี)**

นายมานพ เฟื่องบางหลวง มีสมาชิกสภาฯ ท่านใดจะเสนอกระทู้ถามหรือไม่

(ประธานสภาฯ)

/ที่ประชุม...

-2-

ที่ประชุม ไม่มี

นายมานพ เฟื่องบางหลวง เมื่อไม่มีก็ขอเข้าสู่วาระต่อไป

(ประธานสภาฯ)

**ระเบียบวาระที่ 4 เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ**

นายมานพ เฟื่องบางหลวง เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ

(ประธานสภาฯ)

นายมานพ เฟื่องบางหลวง ไม่มี

(ประธานสภาฯ)

**ระเบียบวาระที่ 5 เรื่องที่เสนอใหม่**

 **5.1 การพิจารณาแก้ไขเพิ่มเติมข้อบัญญัติองค์การบริหารส่วนตำบลบางเตยเรื่อง**

 **การใช้น้ำประปา พ.ศ.2551**

นายมานพ เฟื่องบางหลวง เชิญคุณณัฐกาญจน์ เปี่ยมสิน ชี้แจงรายละเอียดเกี่ยวกับการพิจารณาการแก้ไขเพิ่มเติม(ประธานสภาฯ) ข้อบัญญัติองค์การบริหารส่วนตำบลบางเตยเรื่องการใช้น้ำประปา พ.ศ.2551

น.ส.ณัฐกาญจน์ เปี่ยมสิน เรียนท่านประธานสภาฯ ท่านสมาชิกสภาและท่านผู้เข้าร่วมประชุมทุกท่าน เนื่องจาก

(นิติกร) ข้อบัญญัติองค์การบริหารส่วนตำบลบางเตยว่าด้วยเรื่องการใช้น้ำประปา ปี พ.ศ.2551

 ที่บังคับใช้อยู่ในปัจจุบันไม่สามารถที่จะควบคุมการปฏิบัติงานด้านการประปาของ

องค์การบริหารส่วนตำบลบางเตยได้ ทำให้เกิดปัญหาในด้านการปฏิบัติงานของเจ้าหน้าที่และผู้เกี่ยวข้อง ดังนั้นจำเป็นที่จะต้องแก้ไขเพิ่มเติมเพื่อให้เกิดความครอบคลุม

และการปฏิบัติงานเกิดประสิทธิภาพยิ่งขึ้น ดังนั้นจึงขอเสนอข้อบัญญัติองค์การบริหาร

ส่วนตำบลบางเตย เรื่อง การใช้น้ำประปา พ.ศ.2551 แก้ไขเพิ่มเติม (ฉบับที่ 2) พ.ศ.

2559 เพื่อให้สภาองค์การบริหารส่วนตำบลบางเตยพิจารณาเห็นชอบต่อไป ในส่วน

ของรายละเอียดที่ขอแก้ไขเพิ่มเติมข้อบัญญัติองค์การบริหารส่วนตำบลบางเตยเรื่อง

 การใช้น้ำประปา พ.ศ.2551 แก้ไขเพิ่มเติม (ฉบับที่ 2 ) พ.ศ.2559 มีดังต่อไปนี้

/ข้อบัญญัติ...

-3-

ข้อบัญญัติองค์การบริหารส่วนตำบลบางเตย

เรื่อง การใช้น้ำประปา พ.ศ.2551

แก้ไขเพิ่มเติม (ฉบับที่ 2) พ.ศ.2559

--------------------------------------------------------------

 อาศัยอำนาจตามความในมาตรา 68(1) และมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติมจนถึง (ฉบับที่ 5) พ.ศ.2546 องค์การบริหารส่วนตำบลบางเตย จึงออกข้อบัญญัติองค์การบริหารส่วนตำบลไว้ โดยมติองสภาองค์การบริหารส่วนตำบลบางเตย และโดยให้ความเห็นชอบจากนายอำเภอสามพราน ดังต่อไปนี้

 ข้อ 1 ข้อบัญญัติองค์การบริหารส่วนตำบลนี้เรียกว่า “ข้อบัญญัติองค์การบริหารส่วนตำบลบางเตย เรื่อง การใช้น้ำประปา พ.ศ.2551 แก้ไขเพิ่มเติม (ฉบับที่ 2) พ.ศ. 2559”

 ข้อ 2 ข้อบัญญัติองค์การบริหารส่วนตำบลนี้ ให้ใช้บังคับตั้งแต่วันถัดจากวันประกาศโดยเปิดเผย ณ ที่ทำการองค์การบริหารส่วนตำบลบางเตย เป็นต้นไป

 ข้อ 3 ให้ยกเลิกข้อความตามข้อ 9 ข้อบังคับตำบล เรื่อง การใช้น้ำประปา พ.ศ. 2551 และให้ใช้ความต่อไปนี้แทน

 ข้อ 9 การติดตั้งมาตรวัดน้ำ องค์การบริหารส่วนตำบลบางเตยจะดำเนินการติดตั้งภายใน 7 วัน นับแต่วันที่ผู้ขอใช้น้ำได้ชำระเงินค่าธรรมเนียมและค่าใช้จ่ายในการติดตั้งมาตรวัดน้ำตามบัญชีอัตราค่าธรรมเนียมการขอใช้น้ำประปาแนบท้ายข้อบัญญัติฉบับนี้

 ข้อ 4 ให้ยกเลิกข้อความตามข้อ 10 ข้อบังคับตำบล เรื่อง การใช้น้ำประปา พ.ศ. 2551 และให้ใช้ความต่อไปนี้แทน

 ข้อ 10 การต่อท่อเมนประปาจากท่อประปาใหญ่ภายนอกอาคาร ถึงมาตรวัดน้ำ รวมทั้งการติดตั้งมาตรวัดน้ำและประตูกั้นน้ำ พร้อมทั้งกำหนดขนาดให้เป็นหน้าที่ของพนักงานผลิตน้ำประปาขององค์การบริหารส่วนตำบลบางเตย โดยผู้ขอใช้น้ำจะต้องเสียค่าใช้จ่ายตามบัญชีอัตราค่าธรรมเนียมการขอใช้น้ำประปาแนบท้ายข้อบัญญัติฉบับนี้ และบรรดาอุปการณ์ต่างๆ รวมทั้งมาตรวัดน้ำจะต้องตกเป็นขององค์การบริหารส่วนตำบลบางเตย ถ้าผู้ใดดำเนินการต่อท่อประปาและติดตั้งมาตรวัดน้ำเองโดยไม่ได้รับอนุญาต ต้องโทษปรับไม่เกิน 1,000.- บาท

 ข้อ 5 ให้เพิ่มเติมอัตราค่าธรรมเนียมการขอใช้น้ำประปาท้ายข้อบัญญัติองค์การบริหารส่วนตำบลบางเตย เรื่องการใช้น้ำประปา พ.ศ.2551 ดังนี้

 8.ค่าใช้จ่ายการติดตั้งมาตรวัดน้ำ รวมทั้งค่าอุปกรณ์ประกอบร่วม และค่าใช้จ่ายต่างๆ เท่าที่จ่ายจริงตามประมาณการขององค์การบริหารส่วนตำบลบางเตย

ประกาศ ณ วันที่ เดือน พ.ศ.2559

นายวิทยา ชิวค้า

นายกองค์การบริหารส่วนตำบลบางเตย

 เห็นชอบ

นายศิริศักดิ์ ศิริมังคะลา

 นายอำเภอสามพราน

-4-

บันทึกหลักการและเหตุผล

ประกอบร่างข้อบัญญัติองค์การบริหารส่วนตำบลบางเตย

เรื่อง การใช้น้ำประปา พ.ศ. 2551

แก้ไขเพิ่มเติม (ฉบับที่ 2) พ.ศ.2559

----------------------

หลักการ

 เพื่อให้มีข้อบัญญัติองค์การบริหารส่วนตำบลบางเตย เรื่อง การใช้น้ำประปา พ.ศ.2551 แก้ไขเพิ่มเติม (ฉบับที่ 2) พ.ศ. 2559 มีความสมบูรณ์ เกิดความคล่องตัว เกิดประสิทธิภาพในการดำเนินการ จึงมีหลักการในการแก้ไขเพิ่มเติมข้อบัญญัติองค์การบริหารส่วนตำบลบางเตยนี้ขึ้น

เหตุผล

 เนื่องจากข้อบัญญัติองค์การบริหารส่วนตำบลบางเตย ว่าด้วยการใช้น้ำประปา พ.ศ. 2551 ที่บังคับใช้อยู่ในปัจจุบันไม่ครอบคลุมการปฏิบัติงานด้านการประปาขององค์การบริหารส่วนตำบล ก่อให้เกิดปัญหาในการปฏิบัติงานของเจ้าหน้าที่และผู้ที่เกี่ยวข้อง จำเป็นต้องแก้ไขเพิ่มเติมเพื่อให้เกิดความคล่องตัว เกิดประสิทธิภาพในการดำเนินการ และให้การดำเนินการกิจการประปาขององค์การบริหารส่วนตำบลบางเตยเป็นไปด้วยความเรียบร้อย ดังนั้นจึงเสนอร่างข้อบัญญัติองค์การบริหารส่วนตำบลบางเตย เรื่อง การใช้น้ำประปา (ฉบับที่ 2) พ.ศ.2559 เพื่อให้สภาองค์การบริหารส่วนตำบลบางเตยได้พิจารณาให้ความเห็นชอบต่อไป

นายณัฏฐพล สุขนันทฬส ขอชี้แจงเพิ่มเติม เดิมทีนั้นผู้ใช้น้ำจะมาขอติดตั้งมิเตอร์ จะเสียเงินค่าธรรมเนียม ค่าติดตั้ง

(ปลัดอบต.บางเตย) เมื่อเสียค่าธรรมเนียมแล้วชาวบ้านต้องมีหน้าที่หาผู้รับจ้างซื้อมาตรน้ำ ข้อต่อ ข้องออุปกรณ์

 ประกอบร่วมต่างๆ เพื่อมาติดตั้ง แล้วให้อบต.ไปตรวจสอบ แต่จริงๆแล้วหน้าที่ในส่วนนี้

 เป็นหน้าที่ของอบต.ที่จะต้องเป็นผู้ให้บริการอำนวยความสะดวกแก่ประชาชนจึงได้มีการ

แก้ไขเพิ่มเติมข้อบัญญัติองค์การบริหารส่วนตำบลบางเตย เรื่อง การใช้น้ำประปา พ.ศ.2551 แก้ไขเพิ่มเติม (ฉบับที่ 2) พ.ศ.2559

นายมานพ เฟื่องบางหลวง มีท่านใดจะสอบถามเรื่องการพิจารณาแก้ไขเพิ่มเติมข้อบัญญัติองค์การบริหารส่วนตำบล

(ประธานสภาฯอบต.บางเตย) บางเตยเรื่อง การใช้น้ำประปา พ.ศ.2551 แก้ไขเพิ่มเติม (ฉบับที่ 2) พ.ศ.2559 หรือไม่

 ที่ประชุม ไม่มีผู้ใดจะซักถามอีก

นายมานพ เฟื่องบางหลวง เมื่อไม่มีสมาชิกสภาฯ ท่านใดจะซักถามอีก จึงขอมติที่ประชุมรับ

(ประธานสภาฯ) หลักการแห่งร่างข้อบัญญัติองค์การบริหารส่วนตำบลบางเตยเรื่องการใช้น้ำประปา พ.ศ.2551 แก้ไขเพิ่มเติม (ฉบับที่ 2) พ.ศ.2559

ที่ประชุม มีมติเป็นเอกฉันท์รับหลักการแห่งร่างข้อบัญญัติองค์การบริหารส่วนตำบลบางเตย

เรื่อง การใช้น้ำประปา พ.ศ.2551 แก้ไขเพิ่มเติม (ฉบับที่ 2) ในวาระ 1

นายมานพ เฟื่องบางหลวง ขอให้สมาชิกสภาฯ ทุกท่านช่วยกันพิจารณาเสนอว่าจะกำหนดเสนอคำขอแปรญัตติฯ

(ประธานสภาฯ)

/นายวิทยา...

-5-

นายวิทยา ชิวค้า ขอเสนอคำแปรญัตติฯ ในการพิจารณาสามวาระรวดเดียว

(นายกอบต.บางเตย)

นายมานพ เฟื่องบางหลวง ขอมติเห็นชอบในการพิจารณาสามวาระรวดเดียวซึ่งตามระเบียบการประชุมสภาฯ

(ประธานสภาฯ) ผู้บริหารหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ใน

ที่ประชุมจะเป็นผู้เสนอได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้น ให้ที่ประชุมสภาท้องถิ่นเป็นคณะกรรมการแปรญัตติเต็มสภา โดยให้ประธานสภาฯเป็นประธานกรรมการแปรญัตติ

ที่ประชุม มีมติเป็นเอกฉันท์ให้พิจารณา สามวาระรวดเดียว

นายมานพ เฟื่องบางหลวง ดังนั้นจึงขอแต่งตั้งคณะกรรมการแปรญัตติเต็มสภาฯ ลำดับต่อไปจะเป็นการเข้าสู่วาระ

(ประธานสภาฯ) การพิจารณาร่างข้อบัญญัติ เมื่อไม่มีการแก้ไข หรือ เสนอเพิ่มเติม จึงขอมติที่ประชุมผ่านความเห็นชอบการพิจารณาใน วาระ 2

ที่ประชุม ได้พิจารณาและมีมติเป็นเอกฉันท์ผ่านการพิจารณาในวาระ 2

นายมานพ เฟื่องบางหลวง - การตราเป็นข้อบัญญัติองค์การบริหารส่วนตำบลบางเตย เรื่อง การใช้น้ำประปา

(ประธานสภาฯ) พ.ศ.2551 แก้ไขเพิ่มเติม (ฉบับที่ 2) พ.ศ.2559 มีท่านใดจะสอบถามเรื่องการพิจารณายกร่างข้อบัญญัติองค์การบริหารส่วนตำบลบางเตย เรื่อง การใช้น้ำประปาพ.ศ.2551 แก้ไขเพิ่มเติม (ฉบับที่ 2) พ.ศ.2559 หรือไม่ เมื่อไม่มี ขอมติที่ประชุมพิจารณาให้ความเห็นชอบ ตราเป็นข้อบัญญัติ

ที่ประชุม มีมติเป็นเอกฉันท์เห็นชอบให้ตราเป็นข้อบัญญัติองค์การบริหารส่วนตำบลบางเตย
เรื่องการใช้น้ำประปาพ.ศ.2551 แก้ไขเพิ่มเติม (ฉบับที่ 2) พ.ศ.2559

**5.2 การพิจารณาให้ความเห็นชอบ (ร่าง) แผนพัฒนาสามปี (พ.ศ.2560 - 2562)**

 **ขององค์การบริหารส่วนตำบลบางเตย**

นายมานพ เฟื่องบางหลวง เชิญน.ส.สวิตตา ตุ่นอินทร์ เจ้าหน้าที่วิเคราะห์นโยบายและแผนชี้แจงรายละเอียด

(ประธานสภาฯ) เกี่ยวกับการพิจารณาให้ความเห็นชอบ (ร่าง) แผนพัฒนาสามปี(พ.ศ.2560-2562)

น.ส.สวิตตา ตุ่นอินทร์ เรียนท่านประธานสภาองค์การบริหารส่วนตำบลบางเตย ท่านสมาชิกสภาองค์การบริหาร(จนท.วิเคราะห์ฯ) ส่วนตำบลบางเตย คณะผู้บริหาร และท่านผู้เข้าร่วมประชุมทุกท่านสำหรับบัญชีสรุป โครงการพัฒนาแผนพัฒนาสามปี (พ.ศ. 2560 – 2562) ขององค์การบริหารส่วนตำบล บางเตย อำเภอสามพราน จังหวัดนครปฐม มีรายละเอียดดังต่อไปนี้

/ยุทธศาสตร์...

-6-

 **1) ยุทธศาสตร์การพัฒนาด้านโครงสร้างพื้นฐาน**

 แนวทางการพัฒนาที่ 1 พัฒนาเส้นทางคมนาคม และระบบสาธารณูปโภค สาธารณูปการอย่างทั่วถึง

 แนวทางการพัฒนาที่ 2 จัดหา และพัฒนาแหล่งน้ำเพื่อการอุปโภค บริโภค

*รวมยุทธศาสตร์ที่ 1 จำนวนโครงการ 89 โครงการ*

**2) ยุทธศาสตร์การพัฒนาด้านคุณภาพชีวิตและการสาธารณสุข**

แนวทางการพัฒนาที่ 1 ส่งเสริม สนับสนุน การพัฒนาด้านสาธารณสุขและอนามัย

แนวทางการพัฒนาที่ 2 ส่งเสริม สนับสนุน เศรษฐกิจพอเพียง เกษตรทฤษฎีใหม่ และการพัฒนารายได้

แนวทางการพัฒนาที่ 3 พัฒนาด้านทรัพยากรธรรมชาติ และสิ่งแวดล้อม

*รวมยุทธศาสตร์ที่ 2 จำนวนโครงการ 20 โครงการ*

**3) ยุทธศาสตร์การพัฒนาด้านความปลอดภัย และความเข้มแข็งชุมชน**

แนวทางการพัฒนาที่ 1 ส่งเสริม สนับสนุน งานป้องกันและบรรเทาสาธารณภัยให้มีประสิทธิภาพ

แนวทางการพัฒนาที่ 2 ส่งเสริม สนับสนุนให้มีการเฝ้าระวัง และแก้ไขปัญหายาเสพติดอย่างต่อเนื่อง

แนวทางการพัฒนาที่ 3 ส่งเสริม สนับสนุน องค์กรชุมชน และพัฒนาความมั่นคงในการดำรงชีวิต

*รวมยุทธศาสตร์ที่ 3 จำนวนโครงการ 19 โครงการ*

**4) ยุทธศาสตร์การพัฒนาด้านการศึกษา ศาสนา และวัฒนธรรม**

แนวทางการพัฒนาที่ 1 ส่งเสริม สนับสนุน การจัดการศึกษา และการเรียนรู้ภาคประชาชน

แนวทางการพัฒนาที่ 2 อนุรักษ์ ฟื้นฟู ส่งเสริม สนับสนุน ด้านศิลปะ วัฒนธรรม จารีตประเพณี

*รวมยุทธศาสตร์ที่ 4 จำนวนโครงการ 14 โครงการ*

**5) ยุทธศาสตร์การพัฒนาด้านการบริหารจัดการ และการบริการที่ดี**

แนวทางการพัฒนาที่ 1 ส่งเสริม สนับสนุน การบริหารงานทั่วไป และการมีส่วนร่วมของประชาชน

แนวทางการพัฒนาที่ 2 การพัฒนาบุคลากร ทรัพยากร และการบริหารจัดการในการปฏิบัติราชการ

*รวมยุทธศาสตร์ที่ 5 จำนวนโครงการ 28 โครงการ*

รวมจำนวนโครงการตามแผนพัฒนาสามปี (พ.ศ.2560 –2562) ทั้งสิ้น 170 โครงการ

(รายละเอียดตามเอกสารแนบท้าย )

นายมานพ เฟื่องบางหลวง มีท่านใดขอแก้ไขหรือเพิ่มเติมอีกหรือไม่ เมื่อไม่มี ขอมติที่ประชุมให้ความเห็นชอบ(ร่าง)(ประธานสภาฯอบต.บางเตย) แผนพัฒนาสามปี(พ.ศ.2560 - 2562) ขององค์การบริหารส่วนตำบลบางเตย

ที่ประชุม มีมติเป็นเอกฉันท์เห็นชอบ(ร่าง)แผนพัฒนาสามปี(พ.ศ.๒๕๖๐-๒๕๖๒)ขององค์การบริหาร

 ส่วนตำบลบางเตย

**5.3 การพิจารณาจ่ายขาดเงินสะสม ประจำปีงบประมาณ พ.ศ.2559**

นายมานพ เฟื่องบางหลวง ขอเชิญนายณัฏฐพล สุขนันทฬส ชี้แจงรายละเอียดการพิจารณาจ่ายขาดเงินสะสม

(ประธานสภาฯอบต.บางเตย) ประจำปีงบประมาณ พ.ศ.2559

/นายณัฏฐพล...

-7-

นายณัฏฐพล สุขนันทฬส เรียนท่านประธานสภาอบต.บางเตยและท่านผู้เข้าร่วมประชุมทุกท่าน หลักเกณฑ์การ

(ปลัดอบต.บางเตย) ใช้จ่ายเงินสะสมขององค์กรปกครองส่วนท้องถิ่นนั้น การกำหนดหลักเกณฑ์การใช้จ่าย

 เงินสะสมเพื่อแก้ไขปัญหาความเดือดร้อนของประชาชนตามอำนาจหน้าที่และสนับสนุน

 การดำเนินการตามนโยบายรัฐบาล ให้องค์กรปกครองส่วนท้องถิ่นถือเป็นแนวทางปฏิบัติ

 ในปีงบประมาณ พ.ศ.2559 ดังนี้

 2.1) ในการอนุมัติใช้จ่ายเงินสะสม ให้องค์กรปกครองส่วนท้องถิ่นตรวจสอบยอดเงิน

 สะสมที่นำไปใช้ได้ ณ ปัจจุบัน โดยหักเงินสะสมที่ส่งฝากเงินทุนส่งเสริมกิจการเทศบาล

 (ก.ส.ท.) หรือเงินทุนส่งเสริมกิจการองค์การบริหารส่วนจังหวัด (ก.ส.อ.) แล้วนำไปหัก

 รายการเงินสะสมที่มีภาระผูกพันแล้วแต่ยังไม่ได้ดำเนินการหรืออยู่ระหว่างดำเนินการ

 หรืออยู่ระหว่างดำเนินการและยังไม่ได้เบิกจ่าย เพื่อพิสูจน์ยอดเงินสะสมคงเหลือ ณ

 ปัจจุบันที่สามารถนำไปใช้ได้

 2.2) เพื่อปฏิบัติให้เป็นไปตามระเบียบกระทรวงมหาดไทยว่าด้วยการรับเงิน การเบิก

จ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2547 ข้อ 89 วรรคที่กำหนดให้องค์กรปกครองส่วนท้องถิ่นจะต้องมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัย

 เกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพในระยะยาว

 ดังนั้น ก่อนจะนำเงินสะสมตามจำนวนไปใช้ให้องค์กรปกครองส่วนท้องถิ่นสำรองเงิน

 สะสมไว้เพื่อใช้จ่ายในกรณีดังต่อไปนี้

 2.2.1 สำรองเป็นค่าใช้จ่ายด้านบุคลากร

 โดยคำนวณจากฐานเงินเดือน ค่าจ้างบุคลากรท้องถิ่น ที่จะปรับขึ้นในวันที่ 1 เมษายน

 2559 ประมาณสามเดือน

 2.2.2 สำรองจ่ายกรณีที่ยังไม่ได้รับงบประมาณเงินอุดหนุนทั่วไประบุวัตถุประสงค์

 โดยคำนวณจากยอดวงเงินทั่วไประบุวัตถุประสงค์ที่องค์กรปกครองส่วนท้องถิ่นได้รับใน

 แต่ละเดือน ได้แก่ ค่าใช้จ่ายด้านบุคลากร เช่นเงินเดือน ค่าตอบแทนครูผู้ดูแลเด็กฯลฯ

 ประมาณสามเดือน ค่าใช้จ่ายอื่นๆ ที่จำเป็นเช่น เบี้ยยังชีพคนชรา เบี้ยยังชีพผู้พิการ

 เป็นต้น ประมาณสองเดือน

 2.2.3 สำรองจ่ายกรณีสาธารณภัย

โดยสำรองไว้ร้อยละสิบของยอดวงเงินสะสมคงเหลือหลังจากหักรายการตามข้อ 2.2.1 - 2.2.2

 2.3 ลักษณะและประเภทโครงการที่สามารถนำเงินสะสมไปใช้จ่ายได้

2.3.1 โครงการที่จะนำเงินสะสมไปใช้ต้องเป็นไปเพื่อประโยชน์และตรงกับความต้องการ

ของประชาชนอย่างแท้จริงโดยนำข้อมูลปัญหาและความต้องการพื้นฐานมาจาก

แผนพัฒนาท้องถิ่นมาใช้ในการจัดทำโครงการ

ทั้งนี้ ไม่ให้นำเงินสะสมไปใช้จ่ายโครงการหรือกิจการที่ฟุ่มเฟือย หรือไม่ก่อให้เกิด

ประโยชน์โดยตรงกับประชาชน เช่น การก่อสร้างปรับปรุงอาคารที่ทำการ การจัดหา

 /รถส่วนกลาง...

-8-

รถส่วนกลางหรือรถประจำตำแหน่ง การจัดหาครุภัณฑ์สำนักงาน การศึกษาดูงานเป็นต้น

 2.3.2 ให้กระทำได้เฉพาะโครงการหรือกิจการซึ่งอยู่ในอำนาจหน้าที่ขององค์กรปกครอง

 ส่วนท้องถิ่น ในด้านการบริการชุมชนและสังคม กิจการที่เป็นการเพิ่มพูนรายได้ หรือกิจการ

 ที่จัดทำขึ้นเพื่อบำบัดความเดือดร้อนของประชาชนตามระเบียบกระทรวงมหาดไทยว่าด้วย

 การรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กร

 ปกครองส่วนท้องถิ่น พ.ศ. ๒๕๔๗ ข้อ 89 โดยพิจารณาให้ความสำคัญในด้านต่างๆดังนี้

 1) สนับสนุนการดำเนินงานตามหลักปรัชญาเศรษฐกิจพอเพียง

 2) โครงการเกี่ยวกับการปรับปรุงหรือจัดให้มีแหล่งน้ำด้านการเกษตร เช่น ฝาย แก้มลิง

 คลองไส้ไก่ ท่อส่งน้ำ สะขนมครกในพื้นที่การเกษตร การขุดสระ บ่อบาดาลเพื่อการเกษตร

 3) ปรับปรุงหรือจัดให้มีแหล่งน้ำเพื่อการอุปโภคบริโภค เช่นประปาหมู่บ้าน ถังเก็บน้ำกลาง

 หรือถังเก็บน้ำฝนในที่สาธารณะ โอ่งน้ำ บ่อบาดาลเพื่อการอุปโภคบริโภค เป็นต้น

4) โครงการส่งเสริมการท่อเที่ยวตามนโยบายรัฐบาล (การท่องเที่ยววิถีไทย) การส่งเสริมกิจกรรมด้านการท่องเที่ยวในท้องถิ่น เช่น การก่อสร้างหรือปรับปรุงแหล่งท่องเที่ยว สิ่งอำนวยความสะดวกแก่นักท่องเที่ยว เช่น ห้องสุขา ศาลาที่พัก ลานจอดรถ ฯลฯ การดูและรักษาความปลอดภัยนักท่องเที่ยว การจัดให้มีไฟฟ้าและแสงสว่าง เป็นต้น

ทั้งนี้ องค์กรปกครองส่วนท้องถิ่นอาจขอความร่วมมือในด้านข้อมูลหรือคำแนะนำจากแหล่งท่องเที่ยวและกีฬาจังหวัดมาประกอบการพิจารณากำหนดพื้นที่เป้าหมาย หรือกิจกรรมดำเนินการส่งเสริมการท่องเที่ยวและกีฬาจังหวัดมาประกอบการพิจารณากำหนดพื้นที่เป้าหมาย หรือกิจกรรมดำเนินการส่งเสริมการท่องเที่ยวในท้องถิ่น อันเป็นการสร้างรายได้ให้กับประชาชนในท้องถิ่นตามนโยบายของรัฐบาล

5) โครงการส่งเสริมการใช้ยางพาราภายในประเทศตามนโยบายของรัฐบาลซึ่งขณะนี้การยางแห่งประเทศไทย (กยท.) อยู่ระหว่างดำเนินการรับซื้อยางจากเกษตรกรเพื่อนำมาใช้ในโครงการเมื่อทราบแนวทางปฏิบัติที่ชัดเจนเกี่ยวกับรายชื่อผู้ประกอบการที่มีสิทธิเข้าร่วมโครงการ ประเภทโครงการ มาตรฐานวัสดุ หรือผลิตภัณฑ์ รวมทั้งราคามาตรฐานหรือราคากลางแล้ว กระทรวงมหาดไทยจะได้แจ้งให้องค์กรปกครองส่วนท้องถิ่นทราบและถือปฏิบัติอีกครั้งหนึ่ง

6) โครงการหรือกิจการตามอำนาจหน้าที่ที่องค์กรปกครองส่วนท้องถิ่นเห็นว่าจำเป็นต้องดำเนินการเพื่อประโยชน์ของประชาชน

 จากที่กล่าวมาข้างต้นนั้นคือหลักเกณฑ์การใช้จ่ายเงินสะสมขององค์กรปกครองส่วนท้องถิ่น

 ซึ่งเป็นโครงการเร่งด่วนต้องให้แล้วเสร็จภายในเดือนมิถุนายน รายการที่จะขออนุมัติ

 จ่ายขาดเงินสะสมจากที่กองช่างเสนอมาเป็นจำนวนทั้งสิ้น 19,367,500 บาท

 โครงการและรายละเอียดขอเชิญผู้อำนวยการกองช่างชี้แจงรายละเอียดต่อที่ประชุมครับ

/น.ส.วัชรินทร์ธรณ์...

-9-

น.ส.วัชรินทรธณ์ สมบูรณ์พงศ์ เรียนท่านประธานสภาอบต.บางเตยและท่านผู้เข้าร่วมประชุมทุกท่านรายละเอียดของ

(ผอ.กองช่าง) โครงการที่จะขอพิจารณาอนุมัติจ่ายขาดเงินสะสมประจำปีงบประมาณ พ.ศ.2559 มีดังนี้

**หมู่ที่ 1 บ้านคลองสามบาท**

1). โครงการก่อสร้างท่อระบายน้ำคอนกรีตเสริมเหล็ก ถนนบางเตยซอย 2, ถนนบางเตยซอย 2/1 หมู่ที่ 1 จำนวน 1,500,000.- บาท เพื่อจ่ายเป็นค่าจ้างเหมาก่อสร้างท่อระบายน้ำคอนกรีตเสริมเหล็ก ถนนบางเตยซอย 2, ถนนบางเตยซอย 2/1 หมู่ที่ 1 ช่วงที่ 1 ถนนบางเตยซอย 2 ความยาว 98 เมตร ใช้ท่อ คสล. (มอก.ชั้น 3) ขนาดเส้นผ่าศูนย์กลาง 0.60 เมตร พร้อมบ่อพัก คสล. ช่วงที่ 2 ถนนบางเตยซอย 2/1 ความยาว 481 เมตร ใช้ท่อ คสล. (มอก.ชั้น 3) ขนาดเส้นผ่าศูนย์กลาง 0.40 เมตร พร้อมบ่อพัก คสล. รายละเอียดตามแบบแลนและรายการคำนวณของ อบต.บางเตย พร้อมป้ายประชาสัมพันธ์โครงการจำนวน 1 ป้าย

2.) โครงการก่อสร้างท่อระบายน้ำคอนกรีตเสริมเหล็ก ถนนเจริญทำ หมู่ที่ 1 จำนวน 640,000.- บาท เพื่อจ่ายเป็นค่าจ้างเหมาก่อสร้างท่อระบายน้ำคอนกรีตเสริมเหล็ก ถนนเจริญทำโดยใช้ท่อ คสล. (มอก. ชั้น 3) ขนาดเส้นผ่าศูนย์กลาง 0.80 เมตร พร้อมบ่อพัก ระยะทางยาว 156 เมตร รายละเอียดตามแบบแปลนและรายการคำนวณของ อบต.บางเตย พร้อมป้ายประชาสัมพันธ์โครงการจำนวน 1 ป้าย

3.) โครงการก่อสร้างถนนคอนกรีตเสริมเหล็กพร้อมเขื่อน คอนกรีตเสริมเหล็ก ถนนซอยบ้านนายเชี่ยว หมู่ที่ 1 จำนวน 702,000.- บาท เพื่อจ่ายเป็นค่าจ้างเหมาก่อสร้างถนนคอนกรีตเสริมเหล็กพร้อมเขื่อน คสล.ถนนซอยบ้านนายเชี่ยว หมู่ที่ 1 ผิวจราจรกว้างเฉลี่ย 5.00 เมตร ยาว 153.50 เมตรหนา 0.20 เมตร หรือมีพื้นที่ผิวจราจรไม่น้อยกว่า 767.50 ตารางเมตร พร้อมเขื่อน คสล.ยาว 3.00 เมตร รายละเอียดตามแบบแปลนและรายการคำนวณของ อบต.บางเตย พร้อมป้ายประชาสัมพันธ์โครงการจำนวน 1 ป้าย

**รวม 2,842,000.- บาท**

**หมู่ที่ 2 บ้านคอราง**

1.) โครงการวางท่อระบายน้ำ คสล. ถนนบางเตยซอย 4 หมู่ที่ 2 จำนวน 851,000.- บาท เพื่อจ่ายเป็นค่าจ้างเหมาก่อสร้างท่อระบายน้ำคอนกรีตเสริมเหล็ก ถนนบางเตยซอย 4 หมู่ที่ 2 ระยะทางยาว 210 เมตร พร้อมบ่อพักคอนกรีตเสริมเหล็ก โดยใช้ท่อ คสล.ขนาดเส้นผ่าศูนย์กลาง 0.80 เมตร (มอก. ชั้น 3) รายละเอียดตามแบบแปลนและรายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

2.) โครงการเสริมลูกรังและหินคลุก บริเวณศูนย์พัฒนาเด็กเล็กตำบลบางเตย หมู่ที่ 2 จำนวน 499,000.- บาท เพื่อจ่ายเป็นค่าจ้างเหมาเสริมผิวด้วยลูกรังและหินคลุก บริเวณศูนย์พัฒนาเด็กเล็กตำบลบางเตย หมู่ที่ 2 โดยมีพื้นที่ไม่น้อยกว่า 3,900 ตารางเมตร รายละเอียดตามแบบแปลนและรายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

-10-

3.) โครงการปรับปรุงผิวจราจรแอสฟัลติกส์คอนกรีต ถนนบางเตยซอย 5 หมู่ที่ 2 จำนวน 1,825,000.- บาท เพื่อจ่ายเป็นค่าจ้างเหมาปรับปรุงผิวจราจรแอสฟัลติกส์คอนกรีต ถนนบางเตยซอย 5 หมู่ที่ 2 ผิวจราจรกว้าง 6.50 เมตร ระยะทางยาว 759 เมตร แอสฟัลติกส์หนา 0.05 เมตร หรือมีพื้นที่ไม่น้อยกว่า 4,933.50 ตารางเมตร รายละเอียดตามแบบแปลนและรายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

4.) โครงการก่อสร้างเขื่อนคอนกรีตเสริมเหล็ก ถนนเลียบคลองบางเตย หมู่ที่ 2 จำนวน 2,000,000.- บาท เพื่อจ่ายเป็นค่าจ้างเหมาก่อสร้างเขื่อนคอนกรีตเสริมเหล็กถนนเลียบคลองบางเตย หมู่ที่ 2 สูง 2.50 เมตร ยาว 180 เมตร รายละเอียดตามแบบแปลนและรายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

5.) โครงการก่อสร้างสะพานคอนกรีตเสริมเหล็ก คลองบางเตย หมู่ที่ 2 จำนวน 718,000.- บาท เพื่อจ่ายเป็นค่าจ้างเหมาก่อสร้างสะพานคอนกรีตเสริมเหล็ก คลองบางเตย หมู่ที่ 2 กว้าง 6.00 เมตร ยาว 6.00 เมตร รายละเอียดตามแบบแปลนและรายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

6.) โครงการก่อสร้างถนนคอนกรีตเสริมเหล็ก ถนนบางเตยซอย 3/1 หมู่ที่ 2 จำนวน 2,637,000.- บาท เพื่อจ่ายเป็นค่าจ้างเหมาก่อสร้างถนนคอนกรีตเสริมเหล็ก ถนนบางเตยซอย 3/1 หมู่ที่ 2 ผิวจราจรกว้าง 6.50 เมตร ยาว 495 เมตร คอนกรีตหนา 0.20 เมตร หรือมีพื้นที่ไม่น้อยกว่า 3,218 ตารางเมตร รายละเอียดตามแบบแปลนและรายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

7.) โครงการก่อสร้างถนนแอสฟัลติกส์คอนกรีต ถนนบางเตยซอย 7 หมู่ที่ 2 จำนวน 96,500.- บาท เพื่อจ่ายเป็นค่าจ้างเหมาก่อสร้างถนนแอสฟัลติกส์คอนกรีต ถนนบางเตยซอย 7 หมู่ที่ 2 ผิวจราจรกว้าง 2.00 เมตร ยาว 100 เมตร หรือมีพื้นที่ไม่น้อยกว่า

 200 ตารางเมตร รายละเอียดตามแบบแปลนและรายการคำนวณขององค์การบริหารส่วนตำบลบางเตย

8.) โครงการก่อสร้างถนนถนนดินเสริมลูกรังและหินคลุก ถนนบางเตยซอย 3/1 (แยกที่ 2) หมู่ที่ 2 จำนวน 879,000.- บาท เพื่อจ่ายเป็นค่าจ้างเหมาก่อสร้างถนนถนนดินเสริมลูกรังและหินคลุก ถนนบางเตยซอย 3/1 (แยกที่ 2) หมู่ที่ 2 ผิวจราจรกว้าง

6.00 เมตร ยาว 138.00 เมตร หรือมีพื้นที่ไม่น้อยกว่า 828 ตารางเมตร รายละเอียดตามแบบแปลนและรายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

9.) โครงการปลูกต้นไม้เหลืองปรีดียาธร ถนนบางเตยซอย 3/1 (โครงการท้องถิ่นไทย รวมใจภักดิ์ รักพื้นที่สีเขียว) หมู่ที่ 2 จำนวน 129,000.- บาท เพื่อจ่ายเป็นค่าจ้างเหมา

/ต้นไม้...

-11-

ต้นไม้เหลืองปรีดียาธร ถนนบางเตยซอย 3/1 หมู่ที่ 2 จำนวน 85 ต้น โดยมีขนาดลำ

ต้น 3นิ้ว พร้อมดูแลบำรุงรักษาต้นไม้เป็นเวลา 30 วัน รายละเอียดตามแบบแปลนและรายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

10.)โครงการก่อสร้างท่อระบายน้ำคอนกรีตเสริมเหล็ก ถนนทางเกวียน หมู่ที่ 2 จำนวน 48,500.- เพื่อจ่ายเป็นค่าจ้างเหมาก่อสร้างท่อระบายน้ำคอนกรีตเสริมเหล็ก ถนนทางเกวียน โดยใช้ท่อ คสล. (มอก.ชั้น 3) ขนาดเส้นผ่าศูนย์กลาง 0.60 เมตร พร้อมบ่อพักระยะทางยาว 16 เมตร รายละเอียดตามแบบและรายการคำนวณขององค์การบริหารส่วนตำบลบางเตย

11.)โครงการวางท่อเมนประปา จากหอถังประปา – ศูนย์พัฒนาเด็กเล็กตำบลบางเตย หมู่ที่ 2 จำนวน 47,500.- เพื่อจ่ายเป็นค่าจ้างเหมาวางท่อเมนประปาจากหอถังประปา – ศูนย์พัฒนาเด็กเล็กตำบลบางเตย โดยใช้ท่อ HDPE Ø 3’’ PN 10 ความยาว 140 เมตร พร้อมอุปกรณ์ประกอบร่วมรายละเอียดตามแบบแปลนรายการคำนวณของ องค์การบริหารส่วนตำบลบางเตย

**รวม 9,730,500.- บาท**

 **หมู่ที่ 3 บ้านคลองหลวง**

1.) โครงการก่อสร้างถนนดินเสริมลูกรังและหินคลุก ถนนเทิดพระเกียรติ ซอย 3 หมู่ที่ 3 จำนวน 1,000,000.- บาท เพื่อจ่ายเป็นค่าจ้างเหมาก่อสร้างถนนดินเสริมลูกรังและหินคลุก ถนนเทิดพระเกียรติซอย 3 หมู่ที่ 3 ผิวจราจรกว้าง 5.00 เมตร ยาว 176 เมตร หนาเฉลี่ย 5 เซนติเมตร รายละเอียดตามแบบแปลนและรายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

**รวม 1,000,000.- บาท**

**หมู่ที่ 4 บ้านบางเตย**

1.) โครงการก่อสร้างถนนดินเสริมลูกรังและหินคลุก ถนนเทิดพระเกียรติซอย 4 หมู่ที่ 4 จำนวน 1,000,000.- บาท เพื่อจ่ายเป็นค่าจ้างเหมาก่อสร้างถนนดินเสริมลูกรังและหินคลุก ถนนเทิดพระเกียรติ ซอย 4 หมู่ที่ 4 ผิวจราจรกว้าง 5.00 เมตร ยาว 218 เมตร รายละเอียดตามแบบแปลนและรายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

**รวม 1,000,000.- บาท**

**หมู่ที่ 5 บ้านคลองโพธิ์**

1.) โครงการก่อสร้างประตูระบายน้ำ คลองป้าหนู หมู่ที่ 5 จำนวน 1,080,000.- บาท เพื่อจ่ายเป็นค่าจ้างเหมาก่อสร้างประตูระบายน้ำ คลองป้าหนู หมู่ที่ 5 ขนาดเครื่องกว๊าน 4 ตัน บานปิด – เปิด กว้าง 2.00 เมตร สูง 3.00 เมตร รายละเอียดตามแบบแปลนและ

/รายการ...

-12-

รายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

2.) โครงการก่อสร้างประตูระบายน้ำคลองโพธิ์ หมู่ที่ 5 จำนวน 1,266,000.- บาท เพื่อจ่ายเป็นค่าจ้างเหมาก่อสร้างประตูระบายน้ำคลองโพธิ์ หมู่ที่ 5 ขนาดเครื่องกว๊าน 6 ตัน บานปิด – เปิด กว้าง 3.00 เมตร สูง 3.50 เมตร รายละเอียดตามแบบแปลนและรายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

3.) โครงการวางท่อเมนประปา ถนนเทิดพระเกียรติ หมู่ 5 จำนวน 107,000.- บาท เพื่อจ่ายเป็นค่าจ้างเหมาวางท่อเมนประปา ถนนเทิดพระเกียรติ หมู่ที่ 5 โดยใช้ท่อ HDPE ø 3” PN10 ความยาว 300 เมตร พร้อมอุปกรณ์ประกอบร่วม รายละเอียดตามแบบแปลน

และรายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

**รวม 2,453,000.- บาท**

**หมู่ที่ 6 บ้านคลองดงตาล**

1.) โครงการก่อสร้างยกระดับถนนแอสฟัลติกส์คอนกรีต ถนนเฉลิมพระเกียรติ หมู่ที่ 6 จำนวน 1,393,000.- บาท เพื่อจ่ายเป็นค่าจ้างเหมาก่อสร้างยกระดับถนนแอสฟัลติกส์คอนกรีต ถนนเฉลิมพระเกียรติ หมู่ที่ 6 จากคลองสวนกล้วยไม้ – คลองผู้ใหญ่เทียนอิ่น

ช่วงที่ 1 คลองสวนกล้วยไม้ – คลองดงตาล ผิวจราจรกว้าง 5.00 เมตร ยาว 150 เมตร แอสฟัลติกส์หนา 0.05 เมตร หรือมีผิวจราจรไม่น้อยกว่า 750 ตารางเมตร

ช่วงที่ 2 คลองดงตาล – คลองผู้ใหญ่เทียนอิ่น ผิวจราจรกว้าง 5.00 เมตร ยาว 138 เมตร แอสฟัลติกส์หนา 0.05 เมตร หรือมีผิวจราจรไม่น้อยกว่า 690 ตารางเมตร

พร้อมงานตีเส้นจราจร ยาว 810 เมตร หรือมีพื้นที่ไม่น้อยกว่า 243 ตารางเมตร รายละเอียดตามแบบแปลนและรายการคำนวณขององค์การบริหารส่วนตำบลบางเตย พร้อมป้ายประชาสัมพันธ์โครงการจำนวน 1 ป้าย

**รวม 1,393,000.- บาท**

**หมู่ที่ 7 บ้านคลองผีเสื้อ**

1.) โครงการก่อสร้างถนนดินเสริมลูกรังและหินคลุก ถนนฉลอม หมู่ที่ 7 จำนวน 1,000,000.- บาท เพื่อจ่ายเป็นค่าจ้างเหมาก่อสร้างถนนดินเสริมลูกรัง และหินคลุก ผิวจราจรกว้าง 5.00 เมตร ยาว 514.00 เมตร รายละเอียดตามแบบแปลนและรายการคำนวณของ อบต.บางเตย พร้อมป้ายประชาสัมพันธ์โครงการจำนวน 1 ป้าย

**รวม 1,000,000.- บาท**

**\*\* รวมงบประมาณก่อสร้าง หมู่ที่ 1 -7 เป็นจำนวน 19,418,500.- บาท**

/ นายมานพ...

-13-

นายมานพ เฟื่องบางหลวง มีท่านใดจะสอบถามเรื่องการพิจารณาจ่ายขาดเงินสะสมประจำปีงบประมาณ

(ประธานสภาฯ) พ.ศ.2559 หรือไม่ เมื่อไม่มี ขอมติที่ประชุมพิจารณาอนุมัติการจ่ายขาดเงินสะสมประจำปีงบประมาณ พ.ศ.2559

ที่ประชุม มีมติเป็นเอกฉันท์เห็นชอบการจ่ายขาดเงินสะสมประจำปีงบประมาณ พ.ศ.2559

**ระเบียบวาระที่ 6 เรื่องอื่นๆ (ถ้ามี)**

นางพนิดา ประชาชน ขอแจ้งประชาสัมพันธ์เรื่อง

(พยาบาลวิชาชีพ) 1.โครงการเงินอุดหนุนเพื่อการเลี้ยงดูเด็กแรกเกิดจนถึงอายุ 3ปี และเพิ่มวงเงินอุดหนุนจากรายละ 400 บาท เป็น 600 บาทต่อเดือนตั้งแต่ปีงบประมาณ 2560 เป็นต้นไปโดยเป็นหน่วยงานรับลงทะเบียนตั้งแต่วันที่ 1 เมษายน 2559 เป็นต้นไป เพื่อให้กลุ่มเป้าหมายเข้าถึงบริการได้อย่างสะดวก

 2.การรณรงค์โรคไข้เลือดออกโดยมีแผนการรณรงค์ปีละ 4 ครั้งสำหรับในเดือนนี้อยู่ระหว่าง

 วันที่ 23- 27 พฤษภาคม 2559 โดยกำหนดการแต่ละหมู่นั้นตามลำดับต่อไป

3.โครงการอบรมเฝ้าระวังอาหารปนเปื้อน โดย อสม.ตำบลบางเตย ร่วมกับ อบต.บางเตยจัดทำโครงการอบรมเฝ้าระวังอาหารปนเปื้อน ในวันที่ 15-16 พฤษภาคม 2559 โดยจัดที่ห้องประชุมอาคารอเนกประสงค์อบต.บางเตย จึงขอเชิญทุกท่านเข้าร่วมโครงการตามวันและเวลาดังกล่าวโดยพร้อมเพรียงกัน

นายมานพ เฟื่องบางหลวง มีท่านใดจะเสนอเรื่องอื่นๆ อีกหรือไม่

(ประธานสภาฯ)

ที่ประชุม ไม่มีท่านใดจะเสนอเรื่องอื่นๆอีก

นายมานพ เฟื่องบางหลวง เมื่อไม่มีก็ขอขอบคุณทุกท่านที่เข้าร่วมประชุม และขอปิดการประชุม ขอบคุณครับ

(ประธานสภาฯอบต.บางเตย)

**ปิดประชุมเวลา ๑๑.๔๐ น.**

ลงชื่อ................................................................ผู้จดรายงานการประชุม

 (นางธนิศา รอดรักวงศ์ไท)

เลขานุการสภาองค์การบริหารส่วนตำบลบางเตย

ลงชื่อ................................................................ผู้ตรวจรายงานการประชุม

 นายมานพ เฟื่องบางหลวง)

ประธานสภาองค์การบริหารส่วนตำบลบางเตย

-14-

คณะกรรมการตรวจรายงานการประชุมได้ดำเนินการตรวจเรียบร้อยแล้ว

ลงชื่อ...............................................................

 (นายอำนาจ ประสงค์สันติสุข)

ประธานคณะกรรมการตรวจรายงานการประชุม

ลงชื่อ...............................................................

 (นายบุญมี น้อยประชา)

 คณะกรรมการตรวจรายงานการประชุม

ลงชื่อ...............................................................

 (นายอรรถพล พลชัย)

เลขานุการคณะกรรมการตรวจรายงานการประชุม